

**"ИНТЕРВОЛЬФРАМ" БIРЛЕСКЕН КӘСIПОРЫНЫ ТУРАЛЫ**

Қазақстан Республикасы Министрлер Кабинетiнiң ҚАУЛЫСЫ 10 қаңтар 1994 ж. N 51

      Халық шаруашылығының вольфрамға сұранысын қамтамасыз ету мен
Жоғарғы Қайрақты кен орыны базасында экспорттық ресурстарды дамыту
мақсатында Қазақстан Республикасының Министрлер Кабинетi қаулы етедi:

      1. Қайрақты кен-металлургия комбинатының және "Дженерал Беринг"
(АҚШ) корпорациясының қатысуымен "Интервольфрам" бiрлескен
кәсiпорнын құру туралы Қазақстан Республикасының Өнеркәсiп
министрлiгi мен Қайрақты кен-металлургия комбинатының ұсынысы
мақұлдансын.

      2. Қазақстан Республикасының Өнеркәсiп министрлiгi Қазақстан
Республикасының Экономика министрлiгi жанындағы Шет ел инвестициялары
жөнiндегi Ұлттық агенттiк:

      "Интервольфрам" бiрлескен кәсiпорны ұсынған жобаның
техникалық-экономикалық негiздемесi мен "Солтүстiк Қатпар" кен
орынын игеруге арналған контракт (шарт) жобасын пысықтасын және
қажеттi келiссөздер жүргiзсiн.

      Келiссөздер нәтижесi бойынша келiсiлген контракт (шарт)
жобасын бекiтуге енгiзсiн.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК